ภาพประกอบข่าว “เศรษฐา” เผย “เลขาฯยูเอ็น” ยืนยันไม่ปิดสำนักงานใหญ่ที่ไทย เมื่อเวลา 17.10 น. วันที่ 21 กันยายน ตามเวลาท้องถิ่นสหรัฐอเมริกา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงผลการหารือกับ นายอันโตนิอู กุแตเรช เลขาธิการสหประชาชาติ ว่า ในเรื่องสหประชาชาติที่มีสำนักงานใหญ่ตั้งอยู่ที่ประเทศไทย ซึ่งมีหลายเสียงออกมาเรื่องงบประมาณว่าจะมีการตัด ตนจึงขอร้องท่านขอให้ตั้งสำนักงานอยู่ที่นี่ ซึ่งท่านยืนยันว่าไม่มีไอเดียที่จะปิดเลย ทุกอย่างยังเหมือนเดิม ยังมีองค์การสหประชาชาติครบหน่วยงานอยู่ที่ไทยเพราะเป็นแหล่งงานที่สำคัญ และเป็นหน้าเป็นตาของประเทศที่เรามีองค์การสหประชาติที่เป็นออฟฟิศใหญ่ที่ถนนราชดำเนิน และคนไทยก็เป็นพนักงานที่องค์การสหประชาชาติเยอะ ตนก็ขอร้องท่านว่า คนไทยเป็นคนมีความสามารถ ขอโอกาสให้เราแสดงฝีมือตรงนี้บ้าง ซึ่งเป็นเรื่องที่น่ายินดีที่เราได้รับการตอบรับที่ดี ภาพประกอบข่าว
See Details: ‘เศรษฐา’ เผย ‘เลขาฯยูเอ็น’ ยืนยันไม่ปิดสำนักงานใหญ่ที่ไทย